Document ID: 32014D0484

NEUVOSTON PÄÄTÖS 2014/484/YUTP,
annettu 22 päivänä heinäkuuta 2014,
Irakia koskevan yhteisen kannan 2003/495/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 7 päivänä heinäkuuta 2003 Irakia koskevan yhteisen kannan 2003/495/YUTP (1), jolla pantiin täytäntöön Yhdistyneiden kansakuntien (YK) turvallisuusneuvoston päätöslauselma 1483 (2003).
(2)
Yhteisen kannan 2003/495/YUTP tiettyjä säännöksiä on selvennettävä,
ON HYVÄKSYNYT TÄMÄN PÄÄTÖKSEN:
1 artikla
Lisätään yhteiseen kantaan 2003/495/YUTP artikla seuraavasti:
”2 a artikla
Varoja tai taloudellisia varoja ei saa suoraan tai välillisesti asettaa 2 artiklan b alakohdassa tarkoitettujen henkilöiden tai yhteisöjen saataville tai niin, että ne hyötyisivät niistä.
Poikkeuksia voidaan myöntää sellaisten varojen ja taloudellisten varojen osalta, jotka:
a)
ovat tarpeen 2 artiklan b alakohdassa tarkoitettujen henkilöiden ja heidän huollettavinaan olevien perheenjäsenten perustarpeiden tyydyttämiseksi, mukaan lukien maksut, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;
b)
on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;
c)
on tarkoitettu yksinomaan jäädytettyjen varojen ja taloudellisten varojen tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; tai
d)
ovat tarpeen poikkeuksellisia menoja varten edellyttäen, että asianomainen toimivaltainen viranomainen on ilmoittanut muiden jäsenvaltioiden toimivaltaisille viranomaisille ja komissiolle vähintään kaksi viikkoa ennen luvan myöntämistä perusteet, joiden nojalla se katsoo, että erityinen lupa olisi myönnettävä.”
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 22 päivänä heinäkuuta 2014.

Labels: 18
5